Diari Oficial de la Generalitat Valenciana


Sumari del DOGV 9143, del 04-08-2021 (2021/8013)

RESOLUCIÓ de 21 de juliol de 2021, de la consellera d'Innovació, Universitats i Societat Digital, per la qual es nomena a Miguel Angel Garcia Hernández com a membre del Ple del Consell Valencià d'Universitats i de Formació Superior.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9143

Data del DOGV
:   04-08-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/8013


Data del document
:   21-07-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital

RESOLUCIÓ de 21 de juliol de 2021, de la consellera d'Innovació, Universitats i Societat Digital, per la qual es nomena a Miguel Angel Garcia Hernández com a membre del Ple del Consell Valencià d'Universitats i de Formació Superior. [2021/8013]  
La Llei 4/2007, de 9 de febrer, de la Generalitat, de Coordinació del Sistema Universitari Valencià crea i regula, en el capítol II del títol III, el Consell Valencià d'Universitats i de Formació Superior, i estableix en l'article 25.1.d que el ple del Consell estarà integrat, entre altres vocals, per un representant dels estudiants de cadascuna de les universitats del Sistema Universitari Valencià, triats entre ells pel procediment que establisca cada universitat.  
L'article 26.1 de la citada norma legal disposa que els membres del Ple del Consell Valencià d'Universitats i de Formació Superior que no ho siguen per raó del seu càrrec, seran nomenats per la persona titular de la conselleria competent en matèria d'universitats, després de la designació per l'òrgan corresponent, per un període de quatre anys i podran ser renovats per períodes successius d'igual duració. En cas de produir-se una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
Amb data 22 de juny de 2021, el rector de la Universitat Miguel Hernández comunica la designació de Miguel Angel García Hernández com a representant de l'estudiantat en el Consell Valencià d'Universitats i Formació Superior, en substitució de M.ª Teresa Valero Asencio.  
  
Vist l'exposat, de conformitat amb el que es disposa en l'article 26.1 de la llei 4/2007, de 9 de febrer, de la Generalitat, de Coordinació del Sistema Universitari Valencià, conforme a la proposta de la directora general d'Universitats, i en virtut de les competències atribuïdes pel Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital, resolc:  
  
Primer  
Nomenar Miguel Angel García Hernández com a vocal del Consell Valencià d'Universitats i de Formació Superior, en representació dels estudiants de la Universitat Miguel Hernández d'Elx, en substitució de M.ª Teresa Valero Asencio.  
  
Segon  
La present resolució farà efecte des de l'endemà de la publicació en el Diari Oficial de la Generalitat Valenciana.  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució que posa fi en la via administrativa podrà ser recorreguda potestativament en reposició o bé caldrà plantejar directament recurs contenciós administratiu en els terminis i davant els òrgans que s'indiquen a continuació:  
a) El recurs de reposició ha d'interposar-se davant la consellera d'Innovació, Universitats, Ciència i Societat Digital en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
Alacant, 21 de juliol de 2021.- La consellera d'Innovació, Universitats, Ciència i Societat Digital: Carolina Pascual Villalobos.